Diari Oficial de la Generalitat Valenciana


Sumari del DOGV 6010, del 11-05-2009 (2009/4940)

RESOLUCIÓ de 4 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 30 de desembre de 2008, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres de servicis socials generals i centres especialitzats per a l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6010

Data del DOGV
:   11-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4940


Data del document
:   04-05-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda als discapacitats
    * administració local
    * ajuda pública
    * servei social
    * equipament social
    * suport econòmic
    * societat sense fins de lucre

RESOLUCIÓ de 4 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 30 de desembre de 2008, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres de servicis socials generals i centres especialitzats per a l'exercici 2009. [2009/4940]  
L'Ordre de 30 de desembre de 2008 (DOCV núm. 5929, de 9 de gener de 2009), de la Conselleria de Benestar Social, per la qual es regulen i convoquen ajudes d'equipament, reforma i construcció per a centres de servicis socials generals i centres especialitzats per a l'exercici 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924, de 31 de desembre de 2008), de conformitat amb el que es preceptua en l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, es va procedir, mitjançant Resolució de 24 de març de 2009, a donar publicitat als crèdits i la línia de subvenció destinats al finançament de les ajudes regulades i convocades per l'esmentada Ordre de 30 de desembre de 2008, de la Conselleria de Benestar Social.  
No obstant això, en estos moments, com a conseqüència del Conveni de col·laboració subscrit amb data 27 de març de 2009 entre el Ministeri d'Educació, Política Social i Esport, a través de l'Institut de Majors i Servicis Socials, i la Generalitat, pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació, regulat per Reial Decret Llei 9/2008, de 28 de novembre, destinats a actuacions vinculades amb l'atenció a la dependència, s'ha generat crèdit en la línia T0310, «Ajudes per a projectes d'inversió», per un import de 4.096.375,60 euros, la qual cosa, unit a un crèdit disponible existent en l'esmentada línia per import de 155.000,00 euros, permet incrementar el finançament de la referida Ordre de 30 de desembre de 2008 en la quantia de 4.251.375,60 euros.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar l'Ordre de 30 de desembre de 2008, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres de servicis socials generals i centres especialitzats per a l'exercici 2009, publicada en el DOCV núm. 5929, de 9 de gener de 2009, i donar publicitat al crèdit pressupostari resultant i a la línia de subvenció destinats a finançar les ajudes regulades en esta, que es relaciona a continuació, a càrrec del Programa pressupostari 54.88.87.6094.857.94.8 Servicis Socials.  
Denominació: Ajudes per a projectes d'inversió  
Línia de subvenció: T0310  
Consignació pressupostària inicial: 2.440.245,59 €  
Increment actual: 4.241.375,60 €, passant de 2.440.245,59 € a 6.681.621,19 €  
Procedència i quantia dels fons:   
- Propis no condicionats: 2.585.245,59 €  
- Externa: Ministeri de Sanitat i Política Social: 4.096.375,60 €  
Segon  
El crèdit publicat té el caràcter de màxim, i no poden concedir-se subvencions una vegada esgotat, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es vera modificat este crèdit, la seua modificació haurà de ser publicada mitjançant resolució en el Diari Oficial de la Comunitat Valenciana.  
València, 4 de maig de 2009.- El conseller de Benestar Social i vicepresident tercer del Consell: Juan Gabriel Cotino Ferrer.